ཅིན་ཀྲེང་ཨེན་གྱིས་འདི་ལོ་ཟླ་གསུམ་པ་ཤར་ཚུན་ཁྲའོ་ཞན་དང་ཀྲུང་གོའི་དབར་གྱི་མཛའ་མཐུན་དང་ཁྲའོ་ཞན་ཕྱེད་གླིང་གི་དུས་བབ་ཚང་མར་དོན་སྙིང་ལྡན་པའི་ཡར་རྒྱས་བྱུང་བ་དེ་ནི་ང་དང་བློ་མཐུན་སྤྱི་ཁྱབ་ཧྲུའུ་ཅི་ཁྱེད་དབར་ལོ་རྒྱུས་རང་བཞིན་གྱི་ཞལ་འཛོམས་བྱུང་བའི་དགེ་མཚན་ལྡན་པའི་གྲུབ་འབྲས་ཤིག་རེད།མིག་སྔར་ས་ཁུལ་གྱི་དུས་བབ་མགྱོགས་མྱུར་འཕེལ་རྒྱས་འགྲོ་བའི་འགག་རྩའི་དུས་སྐབས་སུ་ང་སླར་ཡང་ཀྲུང་གོར་ཡོང་ནས་སྤྱི་ཁྱབ་ཧྲུའུ་ཅི་ཁྱེད་དང་ཞལ་འཛོམས་བྱུང་བ་དང་།ཁྲའོ་ཞན་གྱི་གནས་ཚུལ་གསུངས་པས་ཀྲུང་གོ་ཕྱོགས་དང་འཐབ་ཇུས་འབྲེལ་གཏུག་དང་མཉམ་ལས་ལ་ཤུགས་སྣོན་བརྒྱབ་སྟེ་ཁྲའོ་ཞན་དང་ཀྲུང་གོའི་དབར་གྱི་མཛའ་མཐུན་གོང་འཕེལ་གཏིང་ཟབ་ཡོང་བར་སྐུལ་འདེད་དང་ས་ཁུལ་གྱི་ཞི་བདེ་དང་བརྟན་ལྷིང་ལ་སྐུལ་མ་གཏོང་རྒྱུའི་རེ་བ་ཡོད་ཅེས་གསུངས་པ་རེད།